**หลักสูตรรัฐบาลอิเล็กทรอนิกส์สำหรับผู้บริหารระดับสูง (รอส.) รุ่นที่ 8**

**(e-Government Program for Chief Executive Officer: e-GCEO#8)**

**ระหว่างวันที่ 4 กุมภาพันธ์ ถึงวันที่ 20 พฤษภาคม 2565**

**โดย สถาบันพัฒนาบุคลากรภาครัฐด้านดิจิทัล (ทีดีจีเอ)**

**ภายใต้การดำเนินงานของสำนักงานพัฒนารัฐบาลดิจิทัล (องค์การมหาชน)**

หลักสูตรฯ นี้ออกแบบขึ้นมาเพื่อให้หัวหน้าส่วนราชการหรือผู้บริหารประเภทบริหารระดับสูง ได้แก่ ปลัดกระทรวง รองปลัดกระทรวง ผู้ตรวจราชการ (ระดับกระทรวง) อธิบดี ที่ปรึกษาผู้ทรงคุณวุฒิ ผู้ว่าราชการจังหวัด หรือเทียบเท่า สามารถนำความรู้ที่ได้รับจากการเข้าร่วมการฝึกอบรมไปใช้ในการกำหนดนโยบายองค์กรเพื่อยกระดับสู่การเป็นรัฐบาลดิจิทัล ตลอดจนเป็นผู้นำด้านดิจิทัลที่สามารถกำหนดทิศทางขององค์กร รวมถึงกระตุ้นและผลักดันให้บุคลากรในหน่วยงานได้มีการปรับเปลี่ยนรูปแบบการดำเนินงาน หรือ
การให้บริการที่นำเอาเทคโนโลยีดิจิทัลและนวัตกรรมมาปรับใช้

**วัตถุประสงค์**

1. เพื่อให้ผู้บริหารระดับสูงรับทราบแนวทางการประยุกต์ใช้เทคโนโลยีสารสนเทศกับการบริหารงานราชการแผ่นดินภายใต้นโยบายดิจิทัลเพื่อเศรษฐกิจและสังคม และสอดคล้องกับแผนพัฒนารัฐบาลดิจิทัลของประเทศไทย เพื่อขับเคลื่อนองค์กรสู่การบริการภาคประชาชนให้เกิดความสะดวก รวดเร็ว และโปร่งใส
2. เพื่อให้ผู้บริหารระดับสูงสามารถกำหนดยุทธศาสตร์ขององค์กรภายใต้นโยบายดิจิทัลเพื่อเศรษฐกิจและสังคม และสอดคล้องกับแผนพัฒนารัฐบาลดิจิทัลของประเทศไทย
3. เพื่อให้ผู้บริหารระดับสูงมีความเข้าใจกฎหมายดิจิทัลที่มีความเกี่ยวข้องกับการบริหารราชการแผ่นดิน และนำไปประยุกต์เพื่อใช้กำหนดนโยบายองค์กร
4. เพื่อให้ผู้บริหารระดับสูงเกิดแนวคิดในการบูรณาการระบบงานราชการเพื่อการปฏิรูปการบริหารงานราชการในหน่วยงานตามแนวทางรัฐบาลดิจิทัล
5. เพื่อให้ผู้บริหารระดับสูงเข้าใจแนวทางการจัดการข้อมูลรวมถึงนำข้อมูลไปใช้ให้เกิดประโยชน์สูงสุด
6. เพื่อให้ผู้บริหารระดับสูงสามารถกำหนดนโยบายในการนำเทคโนโลยีสารสนเทศไปใช้ในการยกระดับการให้บริการโดยให้สอดคล้องกับพระราชบัญญัติการอำนวยความสะดวกในการพิจารณาอนุญาตของทางราชการไปช่วยยกระดับการให้บริการประชาชน

**คุณสมบัติผู้เข้าร่วมฝึกอบรม**

1. ข้าราชการพลเรือนผู้ดำรงตำแหน่ง ดังต่อไปนี้
	1. ผู้ดำรงตำแหน่งประเภทบริหารระดับสูง (เทียบเท่า ซี 10 เดิมขึ้นไป)
	2. ผู้ดำรงตำแหน่งประเภทวิชาการระดับทรงคุณวุฒิ (เทียบเท่า ซี 10 เดิมขึ้นไป)

 ได้แก่ ปลัดกระทรวง รองปลัดกระทรวง ผู้ตรวจราชการ (ระดับกระทรวง) อธิบดี ที่ปรึกษาผู้ทรงคุณวุฒิ ผู้ว่าราชการจังหวัด หรือเทียบเท่า (เทียบเท่า ซี 10 เดิมขึ้นไป)

 [ตามพระราชบัญญัติระเบียบข้าราชการพลเรือน พ.ศ. 2551]

1. ผู้บริหารระดับสูงของหน่วยงานรัฐวิสาหกิจ องค์การมหาชน สถาบันอุดมศึกษา และหน่วยงานอื่นของรัฐ ซึ่งดำรงตำแหน่งเทียบเท่าข้าราชการพลเรือนตามข้อที่ 1
2. คณะกรรมการบริหารหน่วยงานรัฐวิสาหกิจ องค์การมหาชน และหน่วยงานอื่นของรัฐ
3. ผู้ดำรงตำแหน่งเป็นผู้บังคับบัญชาของหน่วยงานภายใต้ 3 เหล่าทัพ และตำรวจ ที่มีชั้นยศ อัตราเงินเดือน พลเอก พลเรือเอก พลอากาศเอก หรือพลตำรวจเอก [ตามพระราชบัญญัติระเบียบข้าราชการพลเรือน พ.ศ. 2551 เรื่องหลักเกณฑ์และเงื่อนไขการเทียบตำแหน่งอย่างอื่นเท่ากับการดำรงตำแหน่งข้าราชการพลเรือน]
4. บุคคลซึ่งคณะกรรมการหลักสูตรฯ พิจารณาเห็นสมควรเข้ารับการอบรม เนื่องด้วยเป็นผู้ที่มีประสบการณ์ หรือมีผลงานอันเป็นประโยชน์และเป็นที่ยอมรับของสังคม

**ระยะเวลาการฝึกอบรม**

**ฝึกอบรมระหว่างวันที่ 4 กุมภาพันธ์ ถึงวันที่ 20 พฤษภาคม 2565 สัปดาห์ละครึ่งวัน
(ทุกวันศุกร์) เวลา 14.00 – 17.00 น.** โดยฝึกอบรมทั้งหมด จำนวน 14 ครั้ง

|  |  |  |
| --- | --- | --- |
| **วันที่** | **เวลา** | **หัวข้อการฝึกอบรม** |
| **Module 1 : Building a Digital Government : Plan, Strategy, and Leadership** |
| ครั้งที่ 14 ก.พ. 65 | 14.00 - 15.30 น. | ชี้แจงหลักสูตรและต้อนรับผู้เข้าอบรม |
| 15.30 - 17.00 น. | การขับเคลื่อนประเทศไทยด้วยรัฐบาลดิจิทัล |
| **วันที่** | **เวลา** | **หัวข้อการฝึกอบรม** |
| **Module 1 : Building a Digital Government : Plan, Strategy, and Leadership** |
| ครั้งที่ 2 (ตจว.)11-12 ก.พ. 65 | 09.00 – 16.00 น.  | กิจกรรมพัฒนา Digital Mindset and Leadership  |
| ครั้งที่ 318 ก.พ. 65 | 14.00 - 15.30 น. | วิสัยทัศน์ภาครัฐยุคใหม่เพื่อเปลี่ยนผ่านองค์กรสู่รัฐบาลดิจิทัล |
| 15.30 - 17.00 น. | การพัฒนารัฐบาลดิจิทัลของสาธารณรัฐเอสโตเนีย (e-Estonia) |
| ครั้งที่ 425 ก.พ. 65 | 14.00 - 15.30 น. | บริการดิจิทัลภาครัฐ : Thailand Digital Platform |
| 15.30 - 17.00 น. | Digital Economy สู่ Data Economy |
| **Module 2 : How to Transform Organization into Digital Organization : People, Process & Technology** |
| ครั้งที่ 54 มี.ค. 65 | 14.00 - 17.00 น. | เทคโนโลยีแห่งอนาคตในโลกยุคดิจิทัล |
| ครั้งที่ 611 มี.ค. 65 | 14.00 - 17.00 น. | Data Driven Organization (Data Governance Framework & Open Data) |
| ตัวชี้วัดระดับความสำเร็จในการพัฒนา Digital Government และ งบบูรณาการ |
| ครั้งที่ 718 มี.ค. 65 | 14.00 - 15.30 น. | Best Practice: Digital solution after COVID-19 in China |
| 15.30 - 17.00 น. | การบริหารจัดการองค์กรหลังยุคโควิด (Post-COVID era) |
| ครั้งที่ 825 มี.ค. 65 | 14.00 - 15.30 น. | Success story กับรางวัลชนะเลิศ Digital Government Awards 2020 และ ผู้นำองค์ดิจิทัลดีเด่น 2020 |
| 15.30 - 17.00 น. | การเสริมสร้าง Digital Mindset ให้แก่บุคลากร |
| ครั้งที่ 91 เม.ย. 65 | 14.00 - 17.00 น. | แนวคิดการเปลี่ยนผ่านองค์กรสู่ดิจิทัลด้วยกระบวนการคิดเชิงออกแบบ (Design Thinking)  |
| ครั้งที่ 108 เม.ษ. 65 | 09.00 – 16.00 น.  | ศึกษาดูงานด้านรัฐบาลดิจิทัล |
| ครั้งที่ 1122 เม.ย. 65 | 14.00 - 17.00 น. | กฎหมายดิจิทัล (Digital Laws) |
| ครั้งที่ 1229 เม.ย. 65 | 14.00 - 17.00 น. | Innovation and Technology Regulations |
| **Module 3 : Project Pitching** |
| ครั้งที่ 136 พ.ค. 65 | 14.00 - 17.00 น. | การจัดทำแผนงานโครงการเชิงบูรณาการเพื่อการพัฒนารัฐบาลดิจิทัลที่สอดคล้องกับนโยบายรัฐบาล หรือแผนระดับชาติที่เกี่ยวข้อง |
| ครั้งที่ 1420 พ.ค. 65 | 14.00 - 17.00 น. | - นำเสนอรายงานสรุปการศึกษา: แผนงานโครงการเชิงบูรณาการเพื่อการพัฒนารัฐบาลดิจิทัลฯ- พิธีมอบประกาศนียบัตรและปิดหลักสูตร  |

 *Update: 18/12/64*

หมายเหตุ: กำหนดการ และหัวข้อการฝึกอบรมอาจมีการปรับเปลี่ยนตามความเหมาะสม

**สถานที่ฝึกอบรม**

ณ โรงแรม พูลแมน คิงพาวเวอร์ กรุงเทพ ถนนรางน้ำ หรือขึ้นกับสถานการณ์

**การรับสมัคร**

**รับสมัครตั้งแต่บัดนี้ จนถึงวันที่ 17 มกราคม 2565 (รอบเพิ่มเติมปีงบประมาณ 2565)**

1. ลงทะเบียนสำรองที่นั่งที่ https://www.dga.or.th/th/contentlist/930/14692 หรือ
2. Scan QR Code
3. กรอกรายละเอียดข้อมูลส่วนบุคคล และเลือกหลักสูตรที่ท่านสนใจสมัคร ลงในแบบฟอร์มใบสมัครพร้อมลงนาม
4. สแกนใบสมัครที่กรอกข้อมูลครบถ้วน

และส่งมายังจดหมายอิเล็กทรอนิกส์: tdga-g1\_division@dga.or.th

**การชำระค่าลงทะเบียนเข้าร่วมการอบรม**

1. ท่านสามารถโอนเงินค่าลงทะเบียนการอบรมเข้าบัญชีในนาม

 สำนักงานพัฒนารัฐบาลดิจิทัล (องค์การมหาชน)

บัญชีออมทรัพย์ เลขที่บัญชี 013 - 0 – 20735 - 7 ธนาคารกรุงไทย สาขาถนนศรีอยุธยา

(กรุณาโอนเงินก่อนวันเปิดอบรมอย่างน้อย 7 วัน)

1. เมื่อชำระค่าลงทะเบียนแล้ว ขอความกรุณาให้ท่าน
	1. สแกนใบนำฝาก (Pay-in Slip) โอนเงิน
	2. ระบุชื่อผู้บริหารที่ลงทะเบียนเข้าร่วมอบรม
	3. ระบุชื่อหน่วยงาน และที่อยู่สำหรับออกใบเสร็จ
	4. เลขประจำตัวผู้เสียภาษีอากร (ของหน่วยงาน) 13 หลัก
2. ส่งเอกสารที่มีรายละเอียดตามข้อที่ 2 มายัง e-mail: tdga-g1\_division@dga.or.th
3. กรณีที่ไม่สามารถเข้าร่วมการอบรมได้จะต้องแจ้งล่วงหน้าอย่างเป็นทางการอย่างน้อย 15 วัน

 ก่อนการอบรม มิฉะนั้นจะคิดค่าใช้จ่ายตามจริงในการบริหารจัดการโครงการฯ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*